|  |  |
| --- | --- |
|  |  |

**PRESS RELEASE**

**Platforma MADE IN uz učešće Srbije osvojila**

**Evropsku nagradu za kulturno nasleđe / Nagradu Evropa Nostre za 2023. godinu**

*Brisel / Hag, 13. jun 2023.*

[Evropska komisija](https://ec.europa.eu/commission/presscorner/home/en) i [Europa Nostra](https://www.europanostra.org/) objavile su danas dobitnike **Evropske nagrade za kulturno nasleđe/Nagrade Evrope Nostre za 2023. godinu.** Ove godine, **trideset** izuzetnih dostignuća iz **dvadeset i jedne** zemlje, dobile su ovo vrhunsko priznanje u oblasti kulturnog nasleđa (*pogledati dole kompletnu listu*).

Među ovodogišnjim dobitnicima nalazi se i **MADE IN: Crafts and Design Narratives** (Proizvedeno u: Narativi o zanatima i dizajnu), **Austrija/Hrvatska/Slovenija/Srbija**. MADE IN je evropska platforma koja okuplja dizajnere, israživače i kustose, koji su svi posvećeni istraživanju nasleđa kroz savremenu produkciju.

Trideset nagradjenih izabrao je [žiri](https://www.europeanheritageawards.eu/jury-selection-committee/) koji se sastoji od eksperata iz oblasti nasleđa širom Evrope, a nakon evaluacije [selekcionih komisija](https://www.europeanheritageawards.eu/jury-selection-committee/) koje su odgovorne da pregledaju aplikacije koje su ove godine pristigle od strane organizacija i pojedinaca iz 35 evropskih zemalja.

Reagujući na saopštenje povodom dobitnika nagrade za 2023. godinu, **Margaritis Schinas** (Margaritis Shinas) potpredsednik Evropske komisije za Promociju našeg evropskog načina života a koji je trenutno zadužen za oblast kulture u Evropskoj komisiji, izjavio je: “*Svako pobedničko dostignuće ovogodišnje Evropske nagrade za kulturno nasleđe/Nagrade Evrope Nostre je rezultat izuzetnih veština i posvećenosti, kolektivnih i individualnih, koji obuhvataju mesta nasleđa i tradicije širom Evrope. Odajući počast ovim dostignućima, takođe ponavljamo našu čvrstu posvećenost zaštiti našeg zajedničkog kulturnog nasleđa, jer je ono od vitalnog značaja za naš osećaj zajedništva kao građana i zajednica Evrope*.”

**Cecilia Bartoli** (Sesilija Bartoli) svetski priznati meco-sopran i predsednica Evropa Nostre, izjavila je: “*Najsrdačnije čestitam ovogodišnjim dobitnicima nagrade Evropske nagrade za kulturno nasleđe/Nagrade Evrope Nostre na zasluženom priznanju. Oni su inspirativni primeri koji zaista doprinose izgradnji lepše, održivije i inkluzivnije Evrope. Njihov uspeh pokazuje kako se nevolje mogu prevazići udruživanjem stručnjaka, posvećenošću, kreativnošću i inovacijama. Radujem se što ću ih lično upoznati i proslaviti sve pobednike na ceremoniji dodele Evropske nagrade za kulturno nasleđe/Nagrade Evrope Nostre u našem voljenom gradu Svetske baštine - Veneciji*.”

Pobednici će biti pozdravljeni na **ceremoniji** dodele Evropske nagrade za kulturno nasleđe/Nagrade Evrope Nostre**28. septembra** u Palazzo del Cinema (Palaco del inema) u **Veneciji**. Ovaj prestižni događaj biće počastvovan učešćem **Sesilije Bartoli**, predsednice Europa Nostre. Očekuje se da će ovom događaju na visokom nivou prisustvovati i potpredsednik Evropske komisije **Margaritis Shinas**. Tokom ceremonije biće proglašeni laureati Gran prija i pobednik nagrade publike (Public Choice Award), izabrani među ovogodišnjim pobednicima a koji ostvaruju pravo i na novčanu nagradu od 10.000 evra. Ceremonija ujedno predstavlja i centralnu svečanost i završetak [Samita o evropskoj kulturnoj baštini 2023](https://www.europanostra.org/events/europa-nostra-60th-anniversary-summit-in-venice-27-30-september-2023/), koji organizuje Europa Nostra uz podršku Evropske komisije, od 27. do 30. septembra u gradu Svetske baštine u Veneciji.

Ohrabrujemo aktiviste i entuzijaste u oblasti nasleđa da pronađu svoje pobednike i **učestvuju u** [**glasanju na internet stranici Europa Nostre**](https://vote.europanostra.org/) **i odluče o tome ko će osvojiti nagradu publike za 2023**. godinu, sa pravom na novčanu nagradu od 10.000 evra.

**MADE IN: Crafts and Design Narratives, Austria/Croatia/Slovenia/Serbia**

MADE IN je evropska platforma koja okuplja dizajnere, istraživače i kustose, koji su svi posvećeni istraživanju nasleđa kroz savremenu produkciju. Višestrani pristup platforme obuhvata istraživanje, mapiranje i arhiviranje lokalnih zanata, kao i programe zajedničkog stvaranja i participativne inicijative za razmenu znanja. MADE IN promoviše neprocenjivu ulogu zanata u oblikovanju lokalnih identiteta i obezbedjivanju održivosti lokalnih zajednica.

Osmišljen 2014. godine od strane **Umetničke organizacije OAZA** kao odgovor na propadanje malih zanata i radionica u Zagrebu, MADE IN je debitovao na **izložbi BIO 50 u Ljubljani**, u organizaciji **Muzeja za arhitekturu i dizajn**. Ovo početno istraživanje postavilo je temelje za partnerstvo između šest organizacija: **OAZA, Muzej za umjetnost i obrt u Zagrebu (Hrvatska), Muzej za arhitekturu i dizajn u Ljubljani (Slovenija), udruženje za zanate I trgovinu Verkraum Bregenzervald (Austrija), Nova Iskra i Mikser (Srbija)**.

Finansiran kroz Program Kreativna Evropa, MADE IN trajao je od 2018. do 2021. godine. Dodatna podrška došla je iz javnih i privatnih izvora iz četiri zemlje, uključujući ministarstva kulture, holandsku ambasadu u Hrvatskoj, Centar za kreativnost u Sloveniji i razne druge fondacije koje su doprinele uspehu projekta.

Baveći se kritičnim temama kao što su nanoturizam, održivost, materijali, resursi i zajednice, projekat je stvorio uvide koji su u skladu sa prioritetima **Evropske komisije**, uključujući **Evropski zeleni dogovor, Evropu prilagođenu digitalnom dobu i Novi evropski Bauhaus**. Projekat je dao različite rezultate uključujući kreiranje novih proizvoda, knjige, veb stranice i putujuću izložbu. Pionirska inicijativa projekta, „Priče o zanatstvu i dizajnu“, prikazala je mapiranje zanatlija u regionu i omogućila neprocenjivu razmenu znanja između zanatlija i dizajnera.

MADE IN svedoči o moći saradnje i njenog potencijala da spoji tradicionalne zanate sa savremenim dizajnom, negujući razigran ekosistem kreativnosti i nasleđa.

„*Kroz efektno korišćenje digitalne tehnologije, projekat MADE IN vešto prikazuje nematerijalno nasleđe zanatskih veština u procesu razvijanja. Internet stranica, promišljeno dizajnirana i laka za navigaciju, nudi obilje zanimljivih informacija. Međutim, projekat ide dalje od toga da bude samo digitalni alat jer neguje veze između zanatlija i savremenih dizajnera. Naglasak je na nastavku i evoluciji ovih dugoročnih tradicija, osiguravajući njihovu relevantnost za buduće generacije. Sa dugoročnom vizijom i snažnom težnjom da proširi svoj domet, ova relativno nova mreža spremna je za rast, odražavajući njen progresivan i inovativan pristup uu ukrštanju umetnosti, zanata i dizajna*“, naveo je **Žiri**.

„*Ovaj panevropski projekat naglašava niti našeg zajedničkog zanatskog nasleđa, prihvatajući regionalnu osobenost kroz blisku saradnju sa lokalnim zajednicama. Primetan je međugeneracijski aspekt projekta koji okuplja mlade dizajnere i iskusne praktičare zanata. Ovo stvara vitalnu vezu između nasleđa i kreativnih industrija, baveći se blagovremenim društvenim i komercijalnim promenama i nudeći mogućnosti za održivi rast*“, ​​dodao je Žiri.

**Kontakt:** Ivana Borovnjak | info@o-a-z-a.com | www.madein-platform.com

**Od Norveške do Portugala, od Francuske do Ukrajine: ovo su dobitnici Evropske nagrade za kulturno nasleđe / Nagrade Europa Nostre za 2023. godinu[[1]](#footnote-1)**

**Konzervacija i adaptivno ponovno korišćenje**

[Steam Engine Brewery, Lobeč, ČEŠKA](https://www.europeanheritageawards.eu/winners/steam-engine-brewery)

[Friluftsskolen Open-Air School, Copenhagen, DANSKA](https://www.europeanheritageawards.eu/winners/friluftsskolen-open-air-school/)

[Hôtel de la Marine, Paris, FRANCUSKA](https://www.europeanheritageawards.eu/winners/hotel-de-la-marine/)

[Royal Gardens of Venice, ITALIJA](https://www.europeanheritageawards.eu/winners/royal-gardens-of-venice/)

[Museum of Urban Wooden Architecture, Vilnius, LITVANIJA](https://www.europeanheritageawards.eu/winners/museum-of-urban-wooden-architecture)

[Wit Stwosz Altarpiece in St. Mary’s Basilica, Kraków, POLJSKA](https://www.europeanheritageawards.eu/winners/wit-stwosz-altarpiece-in-st-mary-basilica)

[Mudéjar Ceilings of the Cathedral of Funchal, Madeira, PORTUGAL](https://www.europeanheritageawards.eu/winners/mudejar-ceilings-of-the-cathedral-of-funchal)

[Deba Bridge, Gipuzkoa, ŠPANIJA](https://www.europeanheritageawards.eu/winners/deba-bridge)

[Ruins of the Monastery of San Pedro de Eslonza, Gradefes, ŠPANIJA](https://www.europeanheritageawards.eu/winners/ruins-of-the-monastery-of-san-pedro-de-eslonza)

**Istraživanje**

[Scientific-Archaeological Studies for the Preservation of Ererouyk, JERMENIJA/FRANCUSKA](https://www.europeanheritageawards.eu/winners/scientific-archaeological-studies-for-the-preservation-of-ererouyk)

[Proto-Industrial Architecture of the Veneto in the Age of Palladio, ITALIJA](https://www.europeanheritageawards.eu/winners/proto-industrial-architecture-of-the-veneto-in-the-age-of-palladio)

[Safeguarding of the Artisanal Fishing Technique “Arte-Xávega”, PORTUGAL](https://www.europeanheritageawards.eu/winners/safeguarding-of-the-artisanal-fishing-technique-arte-xavega)

**Obrazovanje, trening i veštine**

[MADE IN: Crafts and Design Narratives, AUSTRIJA/HRVATSKA/SLOVENIJA/SRBIJA](https://www.europeanheritageawards.eu/winners/made-in-crafts-and-design-narratives)

[ACTA VISTA, Marseille, FRANCUSKA](https://www.europeanheritageawards.eu/winners/acta-vista)

[Carpenters without Borders, Paris, FRANCUSKA](https://www.europeanheritageawards.eu/winners/carpenters-without-borders)

[National Centres for Restoration of Historic Vessels, NORVEŠKA](https://www.europeanheritageawards.eu/winners/national-centres-for-restoration-of-historic-vessels)

[Pathfinders of the Waters, Danube Delta, RUMUNIJA](https://www.europeanheritageawards.eu/winners/pathfinders-of-the-waters)

**Građanske inicijative i podizanje svesti**

[Village Square Meer, Antwerp, BELGIJA](https://www.europeanheritageawards.eu/winners/village-square-meer)

[Budapest100, MAĐARSKA](https://www.europeanheritageawards.eu/winners/budapest100)

[Museum of Literature Ireland (MoLI), Dublin, IRSKA](https://www.europeanheritageawards.eu/winners/museum-of-literature-ireland-moli)

[Open for You, ITALIJA](https://www.europeanheritageawards.eu/winners/open-for-you)

[ALMADA Project, Lisbon, PORTUGAL](https://www.europeanheritageawards.eu/winners/almada-project)

[Via Transilvanica, RUMUNIJA](https://www.europeanheritageawards.eu/winners/via-transilvanica)

[Un-archiving Post-industry, UKRAJINA](https://www.europeanheritageawards.eu/winners/un-archiving-post-industry)

**Šampioni nasleđa**

[Hambis Tsangaris, KIPAR](https://www.europeanheritageawards.eu/winners/hambis-tsangaris)

[Sergio Ragni, ITALIJA](https://www.europeanheritageawards.eu/winners/sergio-ragni)

[Cláudio Torres, PORTUGAL](https://www.europeanheritageawards.eu/winners/claudio-torres)

[Saving Ukrainian Cultural Heritage Online (SUCHO), UKRAJINA/MEĐUNARODNI PROJEKAT](https://www.europeanheritageawards.eu/winners/saving-ukrainian-cultural-heritage-online-sucho)

**Nagrade Evropa Nostra 2023. za izvanredne projekte iz Velike Britanije**

Ove godine, nagrade Europa Nostre dodeljuju se dva izuzetna projekta iz evropske zemlje koja ne učestvuje u programu EU Kreativna Evropa.

[Cleveland Pools, Bath, VELIKA BRITANIJA](https://www.europeanheritageawards.eu/winners/cleveland-pools)  (Konzervacija i adaptivno ponovno korišćenje)

[MINIARE: The Art & Science of Manuscript Heritage, Cambridge, VELIKA](https://www.europeanheritageawards.eu/winners/miniare-the-art-science-of-manuscript-heritage) BRITANIJA (Istraživanje)

**Dve decenije promocije izuzetnosti u oblasti nasleđa u Evropi**

[Evropske nagrade za kulturno nasleđe/Nagrade Evrope Nostre](https://www.europeanheritageawards.eu/)je pokrenula Evropska Komisija 2002. godinei od tada je vodi organizacija Europa Nostra. Ovaj program nagrađivanja finansijski podržava EU program Kreativna Evropa. Nagrada je namenjena isticanju i promovisanju izuzetnosti i dobre prakse u oblasti nasleđa, podstičući transnacionalnu razmenu znanja i povezivanje aktera u oblasti nasleđa u šire profesionalne mreže. Nagrada pruža dobitnicima značajne mogućnosti, kao što je veća međunarodna vidljivost, nastavak finansiranja i veća posećenost kad su u pitanju lokaliteti i ustanove. Pored toga, program nagrađivanja neguje i brigu prema zajedničkom nasleđu među evropskim građanima. Program tako predstavlja ključnu polugu evropskog društva, ekonomije i okruženja za potrebe promovisanja brojnih vrednosti kulturnog i prirodnog nasleđa. Više podataka o nagradi na [Sajtu](http://www.europeanheritageawards.eu/facts-figures) Europa Nostra.

**Poziv za prijave za 2024. je sada otvoren. Prijave se mogu podneti onlajn preko** [**www.europeanheritageawards.eu/apply**](http://www.europeanheritageawards.eu/apply)**. Pošaljite prijavu i podelite svoje znanje!**

|  |  |
| --- | --- |
| **KONTAKTI ZA MEDIJE****EUROPA NOSTRA****Audrey Hogan**, Programme Officerah@europanostra.org, T. +31 70 302 40 52**Joana Pinheiro**, Communications Coordinatorjp@europanostra.org, M. +31 6 34 36 59 85**EUROPEAN COMMISSION** **Sonya Gospodinova**sonya.gospodinova@ec.europa.eu+32 2 2966953**EVROPA NOSTRA SRBIJA****Vesna Marjanović,** generalna sekretarkainfo@evropanostrasrbija.org+38163 103 50 75 | **SAZNAJTE VIŠE**[Saopštenje na raznim jezicima](https://www.europanostra.org/2023-winners-of-europe-top-heritage-awards-announced-by-the-european-commission-and-europa-nostra/) **O svakom dobitniku:**[Informacije i komentari Žirija](https://www.europeanheritageawards.eu/winner_year/2023/) [Video](https://vimeo.com/showcase/10431077) (u visokoj rezoluciji)[Fotografije i baneri](https://www.flickr.com/photos/europanostra/albums/72177720308593824) (u visokoj rezoluciji)[Creative Europe website](http://ec.europa.eu/programmes/creative-europe/index_en.htm)  |

**Važne informacije**

**Evropa Nostra**

[Evropa Nostra](https://www.europanostra.org/) predstavlja glas civilnog društva Evrope, posvećenog očuvanju i promovisanju kulturnog i prirodnog nasleđa. Kao panevropska federacija nevladinih organizacija u oblasti nasleđa, koju podržava široka mreža javnih ustanova, privatnih kompanija i pojedinaca, pokriva više od 40 zemalja. Ona je najveća i najreprezentativnija mreža za kulturno nasleđe u Evropi, koja održava bliske odnose sa Evropskom unijom, Savetom Evrope, Uneskom i drugim međunarodnim telima. Osnovana 1963. godine, Europa Nostra ove godine slavi 60. godišnjicu. Evropa Nostra vodi kampanju za spas ugroženih evropskih spomenika, lokacija i pejzaža, posebno kroz Program [7 najugroženijih](http://7mostendangered.eu/). Ona promoviše izuzetnost kroz [European Heritage Awards / Europa Nostra Awards](http://www.europeanheritageawards.eu/). Europa Nostra aktivno doprinosi definisanju i implementaciji evropskih strategija i politika u vezi sa nasleđem, kroz participativni dijalog sa evropskim institucijama i koordinaciju Evropske alijanse za nasleđe.

Od 1. maja 2023. godine, Evropa Nostra predvodi evropski konzorcijum koji je odabrala Evropska komisija da vodi pilot projekat [Evropski hab za kulturno nasleđe](https://www.europanostra.org/europa-nostra-and-its-partners-selected-to-implement-eu-funded-pilot-project-european-heritage-hub/) koji je nedavno, zajedno sa [Evropa Nostra Srbijom](https://europanostraserbia.org/) promovisan i u Beogradu u okviru **Belgrade Heritage Foruma**. Europa Nostra je takođe zvanični partner inicijative [Novi evropski Bauhaus](https://europa.eu/new-european-bauhaus/index_en) koju je razvila Evropska komisija i regionalni je kopredsedavajući [Mreže za klimatsko nasleđe za Evropu](https://www.climateheritage.org/).

**Kreativna Evropa**

[Kreativna Evropa](http://ec.europa.eu/programmes/creative-europe/index_en.htm) je EU program koji pruža podršku kulturnom i kreativnom sektoru, omogućavajući im da povećaju svoj doprinos ekonomskom razvoju i kreiranju radnih mesta. Sa budžetom od 2,4 milijarde evra za period od 2021 do 2027, program podržava organizacije u oblasti nasleđa, scenskih umetnosti, lepih umetnosti, interdisciplinarnih umetničkih obrazaca, izdavaštva, filma, TV programa, muzike i video-igara, kao i desetine hiljada umetnika i stručnjaka različitih kulturnih i audiovizuelnih profila.

1. Dobitnici su navedeni po abecednom redu zemalja [↑](#footnote-ref-1)